**Vaiņodes novada pašvaldības izglītības iestāžu izglītojamo un pedagogu**

**sasniegumu izvērtēšanas un apbalvošanas**

**NOLIKUMS**

APSTIPRINĀTS:  
2020. gada 27. oktobra

Vaiņodes novada domes lēmumu

(Protokols Nr 15. 18. p.)

*Izdots saskaņā ar likuma „Par pašvaldībām"*

*41.panta pirmās daļas 2.punktu*

1. **VISPĀRĪGIE NOTEIKUMI**
2. Nolikums nosaka kārtību, kādā izvērtējami izglītības iestāžu izglītojamo un pedagogu sasniegumi un tiek organizēta apbalvošana par izciliem sasniegumiem Valsts izglītības satura centra (turpmāk VISC) un Latvijas nacionālā kultūras centra ( turpmāk – LNKC ) organizētajās valsts mācību priekšmetu olimpiādēs un konkursos ( 3. kārta, fināls) un Valsts oficiālo sporta federāciju rīkoto sacensību finālos.
3. Nolikums nosaka apbalvošanas kārtību, naudas balvu apmērus pēc nodokļu nomaksas un finansēšanas avotus.
4. Nolikuma mērķis ir veicināt Vaiņodes novada izglītības iestāžu izglītojamo kvalitatīvu zināšanu un prasmju apguvi, mērķtiecīgu izaugsmi un konkurētspēju, akcentējot mācību darbības nozīmīgumu un motivēt pedagogus papildus darbam ar izglītojamiem, lai iegūtu augstus darba sasniegumus mācību un ārpusstundu darbā.
5. Izglītojamo un pedagogu apbalvošanas balvu fondu veido:
   1. novada pašvaldības budžeta līdzekļi, kuri tiek plānoti ikgadējā novada pašvaldības izglītības vadības budžeta tāmē;
   2. juridisko un fizisko personu ziedotie līdzekļi.
6. **SASNIEGUMU IZVĒRTĒŠANAS UN APBALVOŠANAS KĀRTĪBA**
7. Vaiņodes novada izglītojamo un pedagogu sasniegumus vērtē attiecīgā mācību gada noslēgumā.
8. Izglītojamo un pedagogu izvirzīšanu apbalvošanai par panākumiem starptautiska mēroga olimpiādēs, konkursos, sacensībās veic pašvaldības izglītības iestāžu vadītāji, iesniedzot pamatotu pieteikumu apbalvojuma piešķiršanai Sociālo, izglītības un kultūras jautājumu komitejai un Vaiņodes novada pašvaldības dome pieņem lēmumu par apbalvošanu.
9. Izglītības iestāžu pieteikumu izvērtēšanu Goda diplomu un naudas balvu pasniegšanai veic Sociālo, izglītības un kultūras jautājumu komiteja (turpmāk-komiteja)
10. Izglītības iestāžu pieteikumus apbalvojumu pasniegšanai līdz kārtējā gada 10.maijam saskaņo izglītības iestādes vadītājs.
11. Par rezultātiem, kas nav bijuši zināmi līdz kārtējā gada 10.maijam, izglītības iestāžu vadītāji var iesniegt papildus pieteikumu līdz kārtējā gada maija mēneša domes sēdei
12. Informāciju par mācību plānā noteiktajos mācību priekšmetos iegūto gada atzīmju vidējo vērtību un neattaisnotajiem kavējumiem izglītības vadītājs iegūst no mykoob, e-klases 2 dienas pirms mācību gada beigām.
13. Ja izglītojamais ieguvis vairākas godalgotas vietas VISC, LNKC un starptautiskās olimpiādēs, konkursos, sacensībās, naudas balvu apmēru summē un izmaksā nolikumā noteikto balvu apmēru kopsummā. Naudas balvas kopējais apmērs vienam apbalvojamajam nepārsniedz 150 EUR
14. Ja pedagogs ar labiem rezultātiem sagatavojis olimpiādēm, konkursiem, sacensībām vairākus izglītojamos vai kolektīvus, naudas balvu apmēru summē un izmaksā nolikumā noteikto balvu apmēru kopsummā, ņemot vērā šādus ierobežojumus:
    1. naudas balvas kopējais apmērs vienam apbalvojamajam nepārsniedz 150 EUR;
    2. ja izglītojamo olimpiādei vai zinātniski pētniecisko darbu konferencei, konkursam, sacensībām ir gatavojuši vairāki pedagogi, iegūtās naudas balvas summu sadala uz skolotāju skaitu.
15. Naudas balvas tiek piešķirtas iedalītā budžeta ietvaros. Ja iedalītā budžeta ietvaros finansējums nav pietiekošs visu naudas balvu izmaksai, tad naudas balvu summas tiek proporcionāli samazinātas, izņemot 21.punktā noteikto.
16. Apbalvojumus pasniedz ikgadējā svinīgajā pasākumā.
17. Informācija par apbalvotajām personām ievietojama Vaiņodes novada pašvaldības mājas lapā un publicējama laikrakstā  „Vaiņodes novada vēstis”.
18. **APBALVOŠANA AR GODA DIPLOMIEM UN NAUDAS BALVĀM**
19. Par panākumiem Latvijas skolēnu zinātniski pētniecisko darbu lasījumos katram izglītojamajam piešķir Goda diplomu un naudas balvu:
    1. par pirmās pakāpes diplomu valstī – līdz 40 EUR pēc nodokļu nomaksas;
    2. par otrās pakāpes diplomu valstī līdz 35 EUR pēc nodokļu nomaksas;
    3. par trešās pakāpes diplomu valstī – līdz 30 EUR pēc nodokļu nomaksas.

17. Par individuāliem panākumiem un Valsts izglītības satura centra (turpmāk VISC) un Latvijas nacionālā kultūras centra ( turpmāk – LNKC ) organizētajās valsts mācību priekšmetu olimpiādēs un konkursos ( 3. kārta, fināls) katram izglītojamajam piešķir Goda diplomu un naudas balvu:

17.1. par 1.vietu – līdz 40 EUR pēc nodokļu nomaksas;

17.2. par 2.vietu – līdz 35 EUR pēc nodokļu nomaksas;

17.3. par 3.vietu – līdz 30 EUR pēc nodokļu nomaksas;

17.4. par Atzinību – līdz 25 EUR pēc nodokļu nomaksas.

18. Par kolektīva panākumiem profesionālās ievirzes valsts un starptautiskos konkursu finālos mūzikā katram izglītojamajam piešķir novada Goda diplomu un naudas balvu:

18.1. par 1.vietu – līdz 7 EUR pēc nodokļu nomaksas;

18.2. par 2.vietu – līdz 6 EUR pēc nodokļu nomaksas;

18.3. par 3.vietu – līdz 5 EUR pēc nodokļu nomaksas.

19. Par dueta panākumiem profesionālās ievirzes valsts un starptautiskos konkursu finālos mūzikā katram izglītojamajam piešķir novada Goda diplomu un naudas balvu:

19.1. par 1.vietu – līdz 20 EUR pēc nodokļu nomaksas;

19.2. par 2.vietu – līdz 18 EUR pēc nodokļu nomaksas;

19.3. par 3.vietu – līdz 15 EUR pēc nodokļu nomaksas.

20. Par trio panākumiem profesionālās ievirzes valsts un starptautiskos konkursu finālos mūzikā katram izglītojamajam piešķir novada Goda diplomu un naudas balvu:

20.1. par 1.vietu – līdz 14 EUR pēc nodokļu nomaksas;

20.2. par 2.vietu – līdz 12 EUR pēc nodokļu nomaksas;

20.3. par 3.vietu – līdz 10 EUR pēc nodokļu nomaksas.

21. Par individuāliem izglītojamo sasniegumiem Latvijas Jaunatnes olimpiādē un Latvijas čempionātos apbalvo ar Goda diplomu un naudas balvu:

21.1. par 1.vietu – līdz 40 EUR pēc nodokļu nomaksas;

21.2. par 2.vietu – līdz 35 EUR pēc nodokļu nomaksas;

21.3. par 3.vietu – līdz 30 EUR pēc nodokļu nomaksas.

22. Par komandas panākumiem valsts līmeņa sporta sacensībās, Latvijas čempionātos, Latvijas Jaunatnes olimpiādē un Latvijas Speciālajā olimpiādē katram izglītojamajam piešķir Goda diplomu un naudas balvu šādos apmēros:

22.1. par 1.vietu – līdz 7 EUR pēc nodokļu nomaksas;

22.2. par 2.vietu – līdz 6 EUR pēc nodokļu nomaksas;

22.3. par 3.vietu – līdz 5 EUR pēc nodokļu nomaksas.

23. Par uzvarām starptautiska mēroga konkursos, kas nav VISC un LMKC organizēti, apbalvojumu piešķir īpašos un iepriekš neparedzētos gadījumos, pamatojoties uz izglītības iestādes pamatotu pieteikumu. Pieteikumu izskata Sociālo , izglītības un kultūras jautājumu komitejas sēdē, kas nosaka naudas balvas apmēru un virza jautājumu izskatīšanai domē.

1. **PEDAGOGU APBALVOŠANA**

24. Pedagogiem, kuru izglītojamie individuāli guvuši panākumus Valsts izglītības satura centra (turpmāk VISC) un Latvijas nacionālā kultūras centra ( turpmāk – LNKC ) organizētajās valsts mācību priekšmetu olimpiādēs un konkursos (3. kārta, fināls) un Valsts oficiālo sporta federāciju rīkoto sacensību finālos piešķir Pateicību un naudas balvu dubultā izglītojamā naudas balvas apmērā.

25. Pedagogiem, kuru izglītojamo kolektīvi guvuši panākumus kolektīvu konkursos un komandu sporta sacensībās valsts mērogā, piešķir Goda diplomu un naudas balvu pieckāršā izglītojamā naudas balvas apmērā.

**NOBEIGUMA NOTEIKUMI**

26. Rezultātu protokoli nepieciešamības gadījumā pieejami izglītības iestādēs.

27. Nolikums stājas spēkā ar apstiprināšanu Vaiņodes novada domes sēdē .

28. Ar šī nolikuma spēkā stāšanos spēku zaudē Vaiņodes novada domes 2018. gada 23. janvāra sēde apstiprinātais “Vaiņodes novada pašvaldības izglītības iestāžu izglītojamo un pedagogu sasniegumu izvērtēšanas un apbalvošanas nolikums”.

Domes priekšsēdētājs V. Jansons

1.pielikums

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **pieteikums**

(izglītības iestādes nosaukums)

**izglītojamo un viņu pedagogu apbalvošanai**

|  |  |  |  |  |  |  |
| --- | --- | --- | --- | --- | --- | --- |
| Nr.  p.k. | Izglītojamā vārds un uzvārds | Olimpiāde, konkurss, sacensības | Sasniegumi | Pedagoga vārds un uzvārds | Nolikuma punkts | Pamatojums |
|  |  |  |  |  |  |  |
|  |  |  |  |  |  |  |
|  |  |  |  |  |  |  |